**Գավառ համայնքի ղեկավար Գուրգեն Մարտիրոսյանի շնորհավորական ուղերձը երիտասարդության միջազգային օրվա առթիվ**

Մեր շատ սիրելի՛ երիասարդներ,

Սիրով և սրտանց շնորհավորում եմ ձեզ՝ երիտասարդության միջազգային օրվա առթիվ։

ՄԱԿ-ի Գլխավոր ասամբլեան 1999 թվականին օգոստոսի 12-ը հռչակել է Երիտասարդության միջազգային օր և պատահական չէ, որ 2000 թվականից ի վեր այս տոնը նշվում է աշխարհի բոլոլոր երկրներում։

Երիտասարդների դերակատրությունը համայնքային, հասարակական ու պետական ոլորտներում միշտ առանձնահատուկ կարևորություն ունի, քանի որ նրանք իրենց նորարարական գաղափարներով, համարձակ գործելակերպով ու ապագայի գեղեցիկ տեսլականով բոլոր ժամանակներում հանդիսացել են փոփոխություններ կերտողներն ու դրանք արժանապատվորեն կրողները։

Գավառի համայնքային իշխանությունը մշտապես կարևորել է երիտասարդների հետ համագործակցությունը և նրանց ակտիվ մասնակցությունը տեղական ինքնակառավարման գործընթացում։ Արդյունքում մենք հանդես ենք եկել երիտասարդական առանձնահատուկ նախաձեռնություններով, երիտասարդներին ներգրավել կարևոր գործընթացներում և հավատացել նրանց ուժերին։

Գավառի համայնքապետարանը շարունակելու է ջանքեր գործադրել ստեղծելու նպաստավոր պայմաններ՝ երիտասարդների կրթության, մասնագիտական զարգացման, մարզական և մշակութային ու հասարակական գործունեության համար՝ միասին կերտելով ու ավելի զարգացնելով մեր համայնքի ու պետության երիտասարդական միջավայրը։

Սիրելի՛ երիտասարդներ, մաղթում եմ, որ ձեր առաջընթացի լուսավոր ճանապարհը միշտ լուսավոր լինի, ձեր առջև նոր դռներ բացվեն, ապրեք խաղաղ երկրում և հայրենիքի հանդեպ սերը առաջնորդի ձեզ բոլոր քայլերում։

Ես հավատում եմ ձեր ունակություններին և պատրաստ եմ օգնել իրականացնելու ձեր երազանքներն ու նպատակները։ Ես հպարտանում եմ ձեզանով։

Շնորհավոր տոնդ, երիտասարդություն։

**Լավագույն բարեմաղթանքներով ու ցանկություններով՝ Գավառ համայնքի**

**ղեկավար՝ Գուրգեն Երվանդի Մարտիրոսյան**